**KAUNO RAJONO SAVIVALDYBĖS 2023 M. SOCIALINIŲ PASLAUGŲ PLANO**

**ĮVYKDYMO VERTINIMAS**

|  |  |  |  |
| --- | --- | --- | --- |
| Uždaviniai | Priemonės | Atsakingi vykdytojai | Laukiamas rezultatas |
| Užtikrinti socialinės globos paslaugų teikimą asmenims, turintiems sunkią negalią | Socialinės globos paslaugų teikimas ir finansavimas suaugusiems asmenims, senyvo amžiaus asmenims ir vaikams, turintiems sunkią negalią | Socialinės paramos skyriaus vedėjas,vedėjo pavaduotojas | **Siektas rezultatas.**180 asmenų, turinčių sunkią negalią, suteiktos dienos, trumpalaikės ar ilgalaikės socialinės globos paslaugos institucijose.**Priemonės įgyvendinimas.**Socialinės paramos skyrius organizuoja dienos, trumpalaikės, atokvėpio ar ilgalaikės socialinės globos paslaugų teikimą asmenims, kuriems reikalinga kompleksinė, nuolatinės specialistų priežiūros reikalaujanti pagalba. Per 2023 m. buvo gauti 76 prašymai dėl dienos socialinės globos paslaugos teikimo asmens namuose, iš kurių 34 asmenims teikė Samariečių daugiafunkcis centras, 10 – VšĮ „Kauno globa“, 3 – UAB „Medgintras“, 2 – VšĮ „Rojaus vartai“, 1 Lietuvos samariečių bendrijos Kauno rajono skyrius. Dienos socialinės globos institucijoje paslaugos buvo perkamos iš Negalią turinčių asmenų centro „Korys“ (9 asmenys); Socialinės globos centro „Vija“ (3 suaugę asmenys ir 1 vaikas); Kauno „Arkos“ bendruomenės (5 asmenys); VšĮ „Socialinės terapijos namų“ (13 asmenų); Kauno Šv. Roko mokyklos (8 vaikai ir 6 jaunuoliai). Laikino atokvėpio ir (ar) trumpalaikės socialinės globos paslaugos buvo perkamos iš Negalią turinčių asmenų centro „Korys“ (paslaugas gavo 5 asmenys), Socialinės globos centro „Vija“ (paslaugas gavo 3 suaugę asmenys ir 2 vaikai). |
| Užtikrinti socialinių paslaugų teikimą įvairių socialinių grupių asmenims | Ilgalaikės, trumpalaikės ar dienos socialinės globos teikimas suaugusiems asmenims su negalia ar senyvo amžiaus asmenims | **Siektas rezultatas.**90 suaugusių asmenų su negalia ar senyvo amžiaus asmenų suteiktos socialinės globos paslaugos įvairiose institucijose.**Priemonės įgyvendinimas.**Per 2023 m. buvo gauti 128 nauji asmenų prašymai dėl ilgalaikės ar trumpalaikės socialinės globos paslaugų gavimo. Šios paslaugos buvo teikiamos 285 Kauno rajono gyventojams. Socialinės globos teikimo sutartys pasirašytos su 54 įstaigomis, teikiančiomis socialinės globos paslaugas suaugusiems asmenims su negalia ir senyvo amžiaus asmenims.  |
| Ilgalaikės, trumpalaikės ar dienos socialinės globos teikimas vaikams, likusiems be tėvų globos ar vaikams su negalia | **Siektas rezultatas.**80 vaikų suteiktos ilgalaikės, trumpalaikės ar dienos socialinės globos paslaugos įvairiose įstaigose.**Priemonės įgyvendinimas.** Vaikams, likusiems be tėvų globos, buvo teikiamos ir finansuojamos ilgalaikės, trumpalaikės ar dienos socialinės globos paslaugos įvairiose įstaigose.24 vaikams paslaugos buvo teikiamos globos namuose, 15 vaikų paslaugos teikiamos bendruomeniniuose vaikų globos namuose, 22 vaikams – šeimynose, 84 vaikai buvo globojami šeimose, iš jų 27 ukrainiečiai vaikai.  |
| Socialinės priežiūros paslaugų teikimas | **Siektas rezultatas.**20 asmenų suteiktos socialinės priežiūros paslaugos.**Priemonės įgyvendinimas.**Įsigaliojus Lietuvos Respublikos socialinių paslaugų įstatymo pakeitimams, įteisintas socialinės priežiūros paslaugų akreditavimas, todėl nuo 2022 m. sausio 1 d. teikiamos tik akredituotos socialinės priežiūros paslaugos, kurios finansuojamos valstybės ir savivaldybės biudžeto lėšomis. Teisė teikti šias paslaugas įstaigoms suteikiama 3 metams su galimybe pratęsti. Nuo 2023 m. sausio 1 d. buvo pradėtos teikti šios akredituotos socialinės priežiūros paslaugos: pagalba į namus, socialinių įgūdžių ugdymas, palaikymas ir (ar) atkūrimas, apgyvendinimas savarankiško gyvenimo namuose, laikinas apnakvindinimas, intensyvi krizių įveikimo pagalba, psichosocialinė pagalba, pagalba globėjams (rūpintojams), budintiems globėjams, įtėviams ir šeimynų dalyviams ar besirengiantiems jais tapti, laikinas atokvėpis, palydėjimo paslauga jaunuoliams, vaikų dienos socialinė priežiūra, socialinė reabilitacija asmenims su negalia bendruomenėje. Šios paslaugas teikiamos 31 įstaigoje, iš kurių: 11 įstaigų teikia vaikų dienos socialinės priežiūros paslaugas, 11 įstaigų teikia socialinės reabilitacijos asmenims su negalia bendruomenėje paslaugas, 8 įstaigose vykdomas socialinių įgūdžių ugdymas, palaikymas ir (ar) atkūrimas, 9 įstaigos teikiama pagalbos į namus paslauga. Paslaugos suteiktos Kauno rajono gyventojams: 107 pagalbos į namus paslaugos, 245 vaikams vaikų dienos socialinės priežiūros, 372 Socialinės reabilitacijos paslaugos asmenims su negalia bendruomenėje ir kt.Savivaldybė taip pat finansuoja socialinės priežiūros paslaugų teikimą Kauno rajono gyventojams kitose Savivaldybėse. Socialinės priežiūros paslaugos (apgyvendinimas savarankiško gyvenimo namuose) teikiamos Dovainonių darbo terapijos centro paramos ir labdaros fondo (Kaišiadorių r. sav.) 8 asmenims, turintiems negalią, Labdaros ir paramos fondo „Prieglobstis“ (Akmenės r. sav.) 4 pensinio amžiaus ir (ar) socialinę riziką patiriantiems asmenims. Socialinės priežiūros paslaugos (apgyvendinimas nakvynės namuose ir laikinas apnakvindinimas) perkamos iš Alytaus nakvynės namų (Alytaus m. sav.) 4 asmenims ir Kauno miesto socialinių paslaugų centro 158 asmenims.  |
| Užtikrinti socialinių paslaugų teikimą SBĮ Kauno rajono socialinių paslaugų centre | Socialinės paslaugos vaikams, suaugusiems, asmenims su negalia ir senyvo amžiaus asmenims | Socialinių paslaugų centro direktorius | **Siektas rezultatas**.600 įvairių socialinių grupių asmenims suteiktos bendrosios, socialinės priežiūros ar dienos socialinės globos paslaugos.**Priemonės įgyvendinimas.** SBĮ Kauno rajono socialinių paslaugų centras Kauno rajono gyventojams teikė prevencines, bendrąsias, socialinės priežiūros ir dienos socialinės globos paslaugas. 2023 m. prevencinės socialinės paslaugos buvo teiktos 937 kartus. Informavimo, konsultavimo, tarpininkavimo ir atstovavimo paslaugos 2023 m. buvo teiktos 4280 kartus. Kitas bendrąsias, socialinės priežiūros ir dienos socialinės globos paslaugas gavo 744 asmenys (vaikai, suaugusieji, asmenys su negalia ir senyvo amžiaus asmenys). 2023 m. gruodžio 31 d. eilėje laukė 20 asmenų gauti pagalbos į namus paslaugas ir 26 asmenys gauti dienos socialinės globos asmens namuose paslaugas.  |
| Socialinės paslaugos socialinę riziką patiriantiems asmenims (šeimoms) | **Siektas rezultatas.**300 socialinę riziką patiriančių asmenų (šeimų) suteiktos bendrosios ir / ar socialinės priežiūros paslaugos.**Priemonės įgyvendinimas.**SBĮ Kauno rajono socialinių paslaugų centro teikiamas bendrąsias ir socialinės priežiūros paslaugas 2023 m. gavo 406 socialinę riziką patiriantys asmenys ir 335 šeimos. SBĮ Kauno rajono socialinių paslaugų centro Šeimos gerovės skyriaus socialiniai darbuotojai darbui su šeimomis pagalbą suteikė 329 šeimoms, psichologai – 96 šeimoms. Skyriuje Krizių centre laikiną atokvėpį gavo 5 moterys su 3 vaikais, intensyvią krizių įveikimo pagalbą – 27 moterys su 26 vaikais, psichologinę pagalbą – 35 Kauno rajono gyventojai. |
| Užtikrinti socialinių paslaugų teikimą SBĮ Vaiko gerovės centre „Gynia“ | Ilgalaikės, trumpalaikės ir socialinės priežiūros paslaugų teikimas vaikams, likusiems be tėvų globos | VGC „Gynia“direktorius | **Siektas rezultatas.**Socialinės globos paslaugos 20 vaikų suteiktos budinčių globotojų, globėjų ar Bendruomeniniuose vaikų globos namuose.**Priemonės įgyvendinimas.** Remiantis 2024 m. sausio 1 d. duomenimis, BVGN gyvena 6 vaikai, 7 budinčių globotojų šeimoje, 2 teikiama palydėjimo paslauga jaunuoliams. Per 2023 m. 29 vaikai buvo paimti iš nesaugios aplinkos ir apgyvendinti budinčių globotojų šeimose arba Centre, 6 vaikams buvo teikiama laikinoji priežiūra, t. y kai vaikui nustatytas vaiko apsaugos poreikis ir jis kartu su mama/tėčiu apgyvendintas VGC „Gynia“. Mamas/ tėčius konsultavo socialinis darbuotojas, psichologas, buvo teikiamos priklausomybių ligų specialisto konsultacijos.  |
| Globėjų (rūpintojų) ir įtėvių paieška, rengimas, konsultavimas ir pagalbos jiems teikimas | **Siektas rezultatas.**Parengta 20 šeimų (asmenų), norinčių tapti budinčiais globotojais, globėjais (rūpintojais), įtėviais ar šeimynų dalyviais.**Priemonės įgyvendinimas.** 2023 m. pravestos 8 mokymų grupės pagal GIMK (Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo) programą, kuriuose dalyvavo 43 asmenys. Perengtos 35 išvados dėl šeimos (asmenų) tinkamumo tapti globėjais (rūpintojais), įtėviais. Parengtos 8 išvados dėl fizinio asmens pasirengimo priimti vaiką laikinai svečiuotis.  |
| Projekto „Vaikų gerovės ir saugumo didinimo, paslaugų šeimai, globėjams (rūpintojams) kokybės gerinimo bei prieinamumo plėtra“ įgyvendinimas | **Siektas rezultatas.**Suteikta 430 psichologo konsultacijų budintiems globotojams, globėjams (rūpintojams), įtėviams, šeimynų dalyviams ir jų globojamiems ar įvaikintiems vaikams.**Priemonės įgyvendinimas.** Suteikta 500 psichologo konsultacijų budintiems globotojams, globėjams (rūpintojams), įtėviams, šeimynų dalyviams ir jų globojamiems ar įvaikintiems vaikams.Įgyvendinant ES projektą iki 2023 m. liepos 1 d. „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“, psichologai teikė paslaugas budintiems globotojams (rūpintojams) globėjams, nesusijusiems giminystės ryšiais, globėjams giminaičiams, šeimynų dalyviams ir jų prižiūrimiems, globojamiems vaikams. Nuo 2023 m. liepos 1 d. VGC „Gynia“ pagal bendradarbiavimo sutartį dalyvauja iš Europos Sąjungos struktūrinių fondų finansuojamame projekte Nr. 07-016-P-0001 „Paslaugų, skatinančių ir efektyviai palaikančių globą šeimos aplinkoje vystymas“ Per 2023 m. dalyvaujant 2 ES projektuose iš viso suteikta 678 psichologo, socialinio darbuotojo, GIMK specialisto konsultacijos tėvų netekusiems vaikams ir jų globėjams (rūpintojams). 2022 m. vyko 6 savitarpio pagalbos grupės globėjams (rūpintojams), budintiems globotojams, šeimynų dalyviams.  |
| Užtikrinti socialinių paslaugų teikimą SBĮ Čekiškės socialinės globos ir priežiūros namuose | Socialinės globos paslaugų teikimas suaugusiems asmenims ir senyvo amžiaus asmenims | Čekiškės socialinės globos ir priežiūros namų direktorius | **Siektas rezultatas.**22 gyventojams suteiktos ilgalaikės ar trumpalaikės socialinės globos paslaugos. **Priemonės įgyvendinimas.** 2023 m. pabaigoje Čekiškės socialinės globos ir priežiūros namuose socialinės globos paslaugos buvo teikiamos 21 asmeniui (10 moterų ir 11 vyrų), 13 gyventojų buvo nustatytas specialusis nuolatinės slaugos poreikis, 8 gyventojams – specialusis nuolatinės priežiūros (pagalbos) poreikis. 2023 m. mirė 3 gyventojai, vienas gyventojas išvyko, atvyko gyventi 7 nauji gyventojai. Gyventojų kasdieninė veikla buvo organizuojama ir paslaugos teikiamos visapusiškai įvertinus asmens poreikius (sveikatos, laisvalaikio organizavimo, socialinių įgūdžių ugdymo ir palaikymo), atsižvelgiant į asmens gebėjimus, gabumus, silpnąsias savybes, situaciją šeimoje, socialinę riziką, negalią, ypatumus, susijusius su amžiumi ir kt. Visiems socialinės globos gavėjams buvo sudaryti individualūs socialinės globos planai. Gyventojams teikiamų paslaugų efektyvumas buvo užtikrinamas vertinant jų poreikius. |
| Apgyvendinimo savarankiško gyvenimo namuose paslaugos teikimas  | **Siektas rezultatas.**8 gyventojams suteiktos apgyvendinimo Savarankiško gyvenimo skyriuje paslaugos.**Priemonės įgyvendinimas.**Savarankiško gyvenimo skyriuje paslaugos buvo teikiamos 8 asmenims (4 moterims ir 4 vyrams). Asmenų pageidavimu, jiems buvo teikiama maitinimo paslauga, organizuojamos užimtumo veiklos, sveikatos priežiūros paslaugos, transporto paslauga. Esant poreikiui, asmenys įstaigos virtuvėlėje gaminosi maistą savarankiškai. |
| Maitinimo paslaugos teikimas Čekiškės seniūnijos gyventojams | **Siektas rezultatas.**Suteikta maitinimo paslauga 10 Čekiškės sen. gyventojams.**Priemonės įgyvendinimas.** 2023 m. Įstaiga teikė maitinimo paslaugą 10 Čekiškės seniūnijos gyventojams, kurie dėl nepakankamų pajamų, negalios ar kitų priežasčių, negalėjo maitintis savo namuose. Gyventojai tris kartus per savaitę gavo pietus. Vieno maitinimo kaina 3,00 Eur. Atsižvelgiant į gyventojų pajamas, 2 gyventojai mokėjo už maitinimo paslaugą, 8 gyventojams maitinimo paslauga buvo teikiama nemokamai. |
| Užtikrinti kompleksinių paslaugų šeimai organizavimą ir teikimą | Finansuoti Bendruomeninių šeimos namų veiklą ir kompleksinių paslaugų šeimai teikimą | Socialinės paramos skyriaus vedėjas, vedėjo pavaduotojas,VšĮ „Darnūs namai“ | **Siektas rezultatas.** Kompleksinės paslaugos šeimai suteiktos 280 asmenų.**Priemonės įgyvendinimas.** VšĮ „Darnūs namai“ 2023 metais suteikė vidutiniškai 200 individualių psichologo ar socialinio darbuotojo konsultacijų, 15 asmenų suteiktos grupinės konsultacijos, organizuotos savitarpio pagalbos grupės asmenims, patyrusiems sunkumų asmeniniame gyvenime ir (ar) šeimoje, kuriose dalyvavo 55 asmenys, 77 asmenys dalyvavo vaikų ir paauglių gyvenime reikalingų įvairius socialinius įgūdžius, nuostatas, ugdančių teminiuose grupių užsiėmimuose. Teiktos tėvystės mokymų paslaugos šeimoms, norinčioms tobulinti ar įgyti tėvystės įgūdžių, siekiant išugdyti geriausias tėvų ir vaikų savybes ir padėti jiems atskleisti savo gebėjimus ir galimybes vidutiniškai paslaugą gavo 50 asmenų. Teikta šeimos mediacijos paslauga, kuria pasinaudojo 13 asmenų. Kompleksinės paslaugos suteiktos 382 asmenims. |
| Finansuoti nevyriausybinių organizacijų socialinės srities projektus  | Finansuotinevyriausybines organizacijas ir viešąsias įstaigas, teikiančias socialinės reabilitacijos paslaugas Kauno rajono gyventojams | Socialinės paramos skyriaus vedėjas | **Siektas rezultatas.**Finansavimas skirtas 6 organizacijoms, teikiančioms socialines paslaugas Kauno rajono gyventojams.**Priemonės įgyvendinimas.**2023 m. buvo finansuotos 6 nevyriausybinės organizacijos, teikiančios socialines paslaugas Kauno rajono gyventojams. Paslaugos gavėjai – asmenys su negalia ir jų šeimos nariai; senyvo amžiaus asmenys, vaikai, asmenys, patiriantys socialinę riziką, karo pabėgėliai iš Ukrainos ir kt. Paslaugas teikė – Garliavos neįgaliųjų draugija, Kauno krašto neįgaliųjų sąjunga, Kauno rajono neįgaliųjų draugija, VšĮ Ežerėlio jaunimo ir suaugusiųjų ugdymo centras, VšĮ Zapyškio bendruomeninių paslaugų centras, Linksmakalnio kaimo bendruomenė. Buvo teikta transporto organizavimo paslauga, palydėjimo paslauga asmeniui su negalia lankantis įstaigose, sociokultūrinės paslaugos, Kūrybinės dirbtuvės vaikų dienos socialinę priežiūrą teikiančiose įstaigose, asmeninės higienos ir priežiūros paslaugų organizavimas ir kt. Organizacijoms skirta 98,00 tūkst. Eur Savivaldybės biudžeto lėšų. |
| Finansuoti akredituota socialinės priežiūros paslaugų teikimą vaikams ir socialinės reabilitacijos paslaugas asmenims su negalia bendruomenėje | Akredituotų socialinės priežiūros paslaugų finansavimas | Socialinės paramos skyriaus vedėjas, vedėjo pavaduotojas, VDC vadovai | **Siektas rezultatas.** 260 vaikų ir 420 asmenų su negalia buvo suteiktos akredituotos socialinės priežiūros paslaugos.**Priemonės įgyvendinimas.** Kauno rajone akredituotą vaikų dienos socialinės priežiūros paslaugą teikia 11 įstaigų, iš kurių viena yra SBĮ Kauno rajono socialinių paslaugų centras. Paslaugą teikia Linksmakalnio kaimo bendruomenė, VšĮ Zapyškio bendruomeninių paslaugų centras, VšĮ „Šauniausia kelionė“, Lietuvos samariečių bendrijos Kauno rajono skyrius, Vaikų ir jaunimo centras „Neris“, VšĮ „Liuteronų diakonija“, VšĮ „Juventa“ Neveronyse ir Domeikavoje, Labdaros ir paramos fondo „Nemuno krašto vaikai“ filialas „Vilkijos vaiko ir šeimos gerovės centras“, Lietuvos samariečių bendrijos Kauno skyrius, SBĮ Kauno rajono socialinių paslaugų centras. Paslauga gavo 245 vaikai. Paslauga finansuojama valstybės ir savivaldybės biudžeto lėšomis. Savivaldybė skyrė įstaigai už vaiką 49,00 Eur/ mėn., o už vaiką su negalia 73,50 Eur/ mėn. Akredituotos socialinės reabilitacijos paslaugos asmenins su negalia bendruomenėje pradėtos teikti nuo 2023 m. sausio 1 d. Paslaugas teikė 11 įstaigų, kurios akreditavo 454 vietas savo įstaigose, tačiau 2023 m. gruodžio 31 d. paslaugas įstaigose gavo 372 asmenys su negalia. Paslauga yra finansuojama iš valstybės ir savivaldybės biudžeto lėšų. Savivaldybė skyrė 24,5 Eur/ mėn. už asmenį, kuriam teikiamos 2 socialinės reabilitacijos asmenims su negalia bendruomenėje paslaugos:1. Socialinių ir (ar) kasdienių savarankiško gyvenimo įgūdžių, gebėjimų ugdymas ir (ar) palaikymas, ir (ar) atkūrimas, suteikiant bendrąsias žinias ir praktiškai mokant spręsti dėl negalios buityje ir (ar) aplinkoje kylančias problemas,
2. Mokymosi, užimtumo ir (ar) darbinių įgūdžių ugdymas, atkūrimas ir (ar) stiprinimas, padedant pasirengti dalyvauti darbo rinkoje ir (ar) įsidarbinti, ir (ar) išsilaikyti darbo vietoje ar dalyvauti užimtumo veikloje.
 |
| Stiprinti paslaugų teikimąjaunimui | Jaunimo veiklų užtikrinimas | Jaunimo reikalų koordinatorius | **Siektas rezultatas.** 250 jaunuolių (14–29 m. amžiaus) atvirose jaunimo centruose suteiktos paslaugos, siekiant ugdyti asmenines ir socialines kompetencijas, padėti aktyviai įsitraukti į bendruomeninius procesus.**Priemonės įgyvendinimas.** Kauno rajono savivaldybės administracija 2023 m. skyrė 30 000 Eur jaunimo iniciatyvoms remti, įgyvendinta 11 projektų. Projektai vyko Raudondvario, Akademijos, Babtų, Kulautuvos, Zapyškio, Domeikavos, Garliavos, Samylų seniūnijose. Iš projektinių veiklų buvo finansuotas socialinių ir jas papildančių kitų paslaugų teikimas bendruomenėje: mobilus darbas su jaunimu ir kitos veiklos įtraukiančios vietos jaunimą. Per 11 įgyvendintų projektų buvo pasiekta arti 1000 jaunuolių. Savivaldybė taip pat skyrė apie 18 000 Eur per metus jaunimo erdvės darbuotojo Kulautuvoje etato išlaikymui. Jaunimo erdvės metinis lankytojų skaičius – 260. |
| Stiprinti koordinuotai teikiamų švietimo pagalbos, socialinių ir sveikatos priežiūros paslaugų vaikui ir šeimai plėtrą | Atlikti trūkstamų, neprieinamų, tačiau reikalingų koordinuotai teikiamų švietimo pagalbos, socialinių ir sveikatos priežiūros paslaugų vaikui ir šeimai analizę | Vyr. specialistas (tarpinstitucinio bendradarbiavimo koordinatorius) | **Siektas rezultatas.**Atlikta koordinuotai teikiamų švietimo pagalbos, socialinių ir sveikatos priežiūros paslaugų prieinamumo analizė.**Priemonės įgyvendinimas.** Stiprinant koordinuotai teikiamų švietimo pagalbos, socialinių ir sveikatos priežiūros paslaugų vaikui ir šeimai plėtrą, buvo surinkta informacija apie nepakankama apimtimi teikiamas bei reikalingas, bet neteikiamas/neprieinamas švietimo pagalbos, socialines ir sveikatos priežiūros paslaugas.  |

**Socialinių paslaugų finansavimas 2023 m.**

|  |  |  |
| --- | --- | --- |
| Eil. Nr. | **Uždaviniai** | **Finansavimas** |
| **Finansavimo šaltinis** | **Planuotos lėšos**(tūkst. Eur) | **Faktinės išlaidos**(tūkst. Eur) |
|  | Užtikrinti socialinių paslaugų teikimą įvairių socialinių grupių asmenims: |  |  |  |
| 1.1. | Užtikrinti socialinės globos paslaugų teikimą asmenims, turintiems sunkią negalią | Spec. tikslinės dotacijos  | 2283,1 | 2270,9 |
| 1.2. | Socialinių paslaugų teikimas įvairių socialinių grupių asmenims | Sav. biudžeto lėšos | 1996,1 | 1929,9 |
| Valstybės biudžeto lėšos | 374,0 | 362,6 |
|  | Užtikrinti socialinių paslaugų teikimą SBĮ Kauno rajono socialinių paslaugų centre | Sav. biudžeto lėšos | 2548,7 | 2351,6 |
| Spec. tikslinės dotacijos  | 1190,8 | 1360,4 |
| ES struktūrinių fondų lėšos  | 0,0 | 0,0 |
| Kitos lėšos | 114,3 | 57,0 |
| Valstybės lėšos | 7,6 | 3,2 |
|  | Užtikrinti socialinių paslaugų teikimą SBĮ Vaiko gerovės centre „Gynia“ | Sav. biudžeto lėšos | 1031,0 | 881,1 |
| ES struktūrinių fondų lėšos  | 61,8 | 44,9 |
| Kitos lėšos | - | 123,5 |
|  | Užtikrinti socialinių paslaugų teikimą SBĮ Čekiškės socialinės globos ir priežiūros namuose | Sav. biudžeto lėšos | 303,2 | 217,7 |
| Spec. tikslinės dotacijos  | 127,0 | 127,0 |
| Kitos lėšos | 116,6 | 985,0 |
|  | Stiprinti paslaugų teikimą jaunimui | Sav. biudžeto lėšos | 18,0 | 18,0 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_